text: Beatlemania på biblioteket
  08 februar 2011 kl. 10.10
  Beatles-manien bryder løs i morgen eftermiddag på Kolding Bibliotek, når gruppen Beat the Meetles optræder ved en live-koncert.
  Beat the Meetles optræder med ?Beatlemania?, der er en 45 minutters musikalsk og historisk gennemgang af Beatles' karriere fra starten i 1957 til opløsningen i 1970 med vægten lagt på de turbulente Beatlemania-år fra 1963-66. 
  De fire musikere serverer det største kapitel i populærmusikkens historie med masser af musikalske eksempler.
  Vægten er lagt på den energi, som Beatles besad som live-band, og på dialogen mellem publikum og bandet.
  Koncerten begynder kl. 15.00 og er ganske gratis.
  